Document ID: 32004R2083

KOMISJONI MÄÄRUS (EÜ) nr 2083/2004,
6. detsember 2004,
millega muudetakse määrusi (EÜ) nr 1432/94 ja 1458/2003, millega kehtestatakse impordilitsentside korra üksikasjalikud rakenduseeskirjad sealihasektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, (1) eriti selle artikli 8 lõiget 2 ja artikli 11 lõiget 1,
võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusel koostatud CXL-loendis sätestatud kontsessioonide rakendamise kohta, (2) eriti selle artiklit 1,
ning arvestades järgmist:
(1)
Selleks, et lihtsustada impordikvootide haldamist ja võimaldada nende elektroonilist töötlemist, tuleks kehtestada komisjoni 22. juuni 1994. aasta määruses (EÜ) nr 1432/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad sealihasektoris ning sealiha ja teatavate muude põllumajandustoodete teatavate ühenduse tariifikvootide avamine ja haldamine, (3) ning komisjoni 18. augusti 2003. aasta määruses (EÜ) nr 1458/2003, millega avatakse sealihatoodete tariifikvoot ja sätestatakse selle haldamine, (4) igale kvoodile viide, mis koosneb vastavast järjekorranumbrist.
(2)
Seepärast tuleks määrusi (EÜ) nr 1432/94 ja (EÜ) nr 1458/2003 vastavalt muuta.
(3)
Käesolevas määruses ettenähtud meetmed vastavad sealihaturu korralduskomitee arvamusele,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1432/94 muudetakse järgmiselt.
1.
Artikli 3 punktis b asendatakse esimene lause järgmiselt:
“b)
Litsentsitaotlustes peab olema märgitud järjekorranumber ja taotluseid võib teha toodete kohta, mis on hõlmatud kahe erineva CN-koodiga ja pärinevad ainult ühest riigist;”.
2.
Lisad asendatakse käesoleva määruse I lisaga.
Artikkel 2
Määruse (EÜ) nr 1458/2003 I-IV lisa asendatakse käesoleva määruse II lisaga.
Artikkel 3
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 6. detsember 2004

Labels: 3
17